CELEX: 32020D1581
Language: da
Date: 2020-10-23 00:00:00
Title: Rådets afgørelse (EU) 2020/1581 af 23. oktober 2020 om den holdning, der skal indtages på Den Europæiske Unions vegne i Associeringsudvalget i dettes handelssammensætning, som er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side, til ajourføringen af aftalens bilag XIII (tilnærmelse af toldlovgivningen)

30.10.2020   
               
               
                  DA
               
               
                  Den Europæiske Unions Tidende
               
               
                  L 362/18
               
            
         RÅDETS AFGØRELSE (EU) 2020/1581
         af 23. oktober 2020
         om den holdning, der skal indtages på Den Europæiske Unions vegne i Associeringsudvalget i dettes handelssammensætning, som er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side, til ajourføringen af aftalens bilag XIII (tilnærmelse af toldlovgivningen)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side (1) (»aftalen«) blev indgået af Unionen ved Rådets afgørelse (EU) 2016/838 (2) og trådte i kraft den 1. juli 2016.
                  
               
                     (2)
                  
                  
                     I henhold til aftalens artikel 406, stk. 3, har Associeringsrådet beføjelse til at ajourføre eller ændre bilagene til aftalen.
                  
               
                     (3)
                  
                  
                     I henhold til aftalens artikel 408, stk. 2, kan Associeringsrådet delegere enhver af sine beføjelser til Associeringsudvalget, herunder beføjelsen til at træffe bindende afgørelser.
                  
               
                     (4)
                  
                  
                     I henhold til artikel 1 i Associeringsrådets afgørelse nr. 3/2014 (3) har Associeringsrådet delegeret beføjelsen til at ajourføre eller ændre de bilag til aftalen, der vedrører bl.a. aftalens afsnit IV (Handel og handelsrelaterede anliggender), kapitel 5 (Told og handelslettelser), til Associeringsudvalget i dettes handelssammensætning, i det omfang der ikke er særlige bestemmelser i kapitel 5 vedrørende ajourføring eller ændring af nævnte bilag.
                  
               
                     (5)
                  
                  
                     Associeringsudvalget i dettes handelssammensætning skal på sit syvende møde vedtage en afgørelse om ajourføringen af aftalens bilag XIII (tilnærmelse af toldlovgivningen).
                  
               
                     (6)
                  
                  
                     Den holdning, der skal indtages på Unionens vegne i Associeringsudvalget i dettes handelssammensætning, bør fastlægges, da den påtænkte afgørelse får bindende virkning for Unionen —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne på det syvende møde i Associeringsudvalget EU-Georgien i dettes handelssammensætning, jf. artikel 408, stk. 4, i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side, til ajourføringen af bilag XIII (tilnærmelse af toldlovgivningen) til associeringsaftalen, baseres på udkastet til afgørelse fra Associeringsudvalget i dettes handelssammensætning (4).
         
         
            Artikel 2
            Afgørelsen fra Associeringsudvalget i dettes handelssammensætning, jf. artikel 1, offentliggøres efter vedtagelsen i Den Europæiske Unions Tidende.
         
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Luxembourg, den 23. oktober 2020.
            
               
                  På Rådets vegne
               
               S. SCHULZE
               
                  Formand
               
            
         
         
            (1)  EUT L 261 af 30.8.2014, s. 4.
         
            (2)  Rådets afgørelse (EU) 2016/838 af 23. maj 2016 om indgåelse på Den Europæiske Unions vegne af associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side (EUT L 141 af 28.5.2016, s. 26).
         
            (3)  Afgørelse nr. 3/2014 vedtaget af Associeringsrådet EU-Georgien af 17. november 2014 om delegering af visse af associeringsrådets beføjelser til associeringsudvalget i dettes handelssammensætning [2015/2263] (EUT L 321 af 5.12.2015, s. 72).
         
            (4)  Jf. dokument ST 11388/20 på http://register.consilium.europa.eu.